**ИЗБОРНОМ ВЕЋУ**

**МЕДИЦИНСКОГ ФАКУЛТЕТА УНИВЕРЗИТЕТА У БЕОГРАДУ**

Kомисија за припрему реферата у саставу:

1. Проф. др Силвио де Лука, редовни професор Медицинског факултета Универзитета у Београду
2. Доц. др Сањин Ковачевић, доцент Медицинског факултета Универзитета у Београду
3. Проф. др Маја Милетић, ванредни професор Стоматолошког факултета Универзитета у Београду

одређена на седници Изборног већа Медицинског факултета у Београду одржаној 25.12.2024, анализирала је пријаве на конкурс расписан у огласним новинама ''Послови'', објављеном 29.01.2025. за избор 1 (једног), наставника у звање ДОЦЕНТА за ужу научну област Патолошка физиологија и подноси следећи

**Р Е Ф Е Р А Т**

На расписани конкурс се јавио 1 (један) кандидат др Ведрана Макевић, доктор медицине, досадашњи асистент за ужу научну област Патолошка физиологија.

**А. ОСНОВНИ БИОГРАФСКИ ПОДАЦИ**

* Име, средње име и презиме: **Ведрана** (Милан) **Макевић** (раније Парлић)
* Датум и место рођења: 07.07.1988. Београд, Србија
* Установа у којој је запослена: Медицински факултет у Београду, Институт за патолошку физиологију „Љубодраг Буба Михаиловић“, улица др Суботића 8, 11000 Београд
* Звање / радно место: асистент
* Ужа научна област: Патолошка физиологија

**Б.** **СТРУЧНА БИОГРАФИЈА, ДИПЛОМЕ И ЗВАЊА**

**Основне студије**

* Назив установе: Медицински факултет, Универзитета у Београду
* Место и година завршетка, просечна оцена: Београд; 2013. године; просечна оцена 9,78 (девет и 78/100)

**Докторат**

* Назив установе: Медицински факултет, Универзитета у Београду; модул „Физиолошке науке“
* Место, година одбране и чланови комисије: Београд 2024, чланови комисије: проф. др Зоран Букумирић, доц. др Бојан Јоргачевић, доц. др Сањин Ковачевић, др Предраг Коларж, НСВ, проф. др Звездан Милановић
* Ментори: ментор 1- проф. др Силвио де Лука, ментор 2 - др Анђелија Илић, НСВ
* Наслов дисертације: „Биохемијске карактеристике, имунохистохемијска испитивања и дигитална анализа слика патохистолошких препарата узорака црева деце са запаљенским болестима црева“
* Ужа научна област: Патолошка физиологија, Биофизика

**Досадашњи избори у наставна и научна звања**

* 03.07.2014. године у звање сарадника у настави за ужу научну област Патолошка физиологија на Медицинском факултету Универзитета у Београду
* 03.07.2015. године у звање сарадника у настави за ужу научну област Патолошка физиологија на Медицинском факултету Универзитета у Београду
* 13.07.2016. године у звање асистента за ужу научну област Патолошка физиологија на Медицинском факултету Универзитета у Београду
* 15.12.2021. године године у звање асистента за ужу научну област Патолошка физиологија на Медицинском факултету Универзитета у Београду
* 23.10.2024. године године у звање асистента за ужу научну област Патолошка физиологија на Медицинском факултету Универзитета у Београду

**ОБАВЕЗНИ УСЛОВИ ЗА ИЗБОР**

**У ЗВАЊЕ ДОЦЕНТА**

**В. ОЦЕНА О РЕЗУЛТАТИМА ПЕДАГОШКОГ РАДА**

Асистент др Ведрана Макевић на предмету патолошка физиологија, од избора у звање сарадника у настави 2014. године, учествује у извођењу вежби и генерацијских колоквијума. Након избора у звање асистента 2016. године, учествује и на практичним испитима, у семинарској, као и у последипломској и изборној настави. Укључена је у извођење вежби на енглеском језику. У оквиру додипломске наставе на српском језику кандидаткиња је у академској 2021/22. години била ангажована са укупно 252, у академској 2022/23 са укупно 208 и у академској 2023/24 са укупно 168 школска часа вежби. У семинарској настави је учествовала у академској 2022/23 и 2023/24 са по 16 школских часова годишње. Ангажована је на изборним предмету ''Патофизиологија кожних болести - од локалних до системских промена'' у петом и ''Експериментална патофизиологија'' у шестом семестру .

У оквиру последипломске наставе кандидаткиња учествује у настави програма мастер академских студија „Медицинa дуговечности и здравог старења“ на Медицинском факултету Универзитета у Београду са два часа наставе и у извођењу практичне наставе у оквиру обавезног предмета „Поремећај хомеостазе“ **-** вежба „Апоптоза у експерименталном тироидитису“ на специјалистичким академским студијама медицинских наука на претклиничком модулу са два часа.

Педагошки рад кандидаткиње оцењен је 4,78 у академској 2021/2022 години, 4,55 у академској 2022/2023 години и 4,90 у академској 2023/2024 години.

**Г. ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Др Макевић била је ментор студентског рада „Морфометријска испитивања једара епителних ћелија црева деце оболеле од запаљенских болести црева” студената Николе Јовановић (аутор) и Таре Благојевић (коаутор).

Кандидаткиња је четири пута била члан комисије за одбрану дипломског рада:

„Патофизиологија инфламаторне болести црева- савремена тумачења“ Немање Тројановић 564/11, 25.12.2020. године

„Електролитни поремећаји и ексцитабилност неурона“ Вуковић Петре 215/13, 10. фебруара 2021. године.

„Етиопатогенеза васкулитиса” Ђурић Миљане 462/15 17. септембра 2021. године

„Патофизиолошки аспекти изненадне неочекиване смрти у епилепсији” студента Кркић Алексе 396/13, 1. септембра 2023. године

**Д. НАУЧНИ И СТРУЧНИ РАД**

**а) Списак објављених научних и стручних радова**

**Оригинални научни радови штампани у часописима са JCR листе**

1. Milojevic S, Ghosh A, **Makevic V,** Stojkovic M, Capovilla M, Tosti T, Budimirovic D, Protic D. Circadian Rhythm and Sleep Analyses in a Fruit Fly Model of Fragile X Syndrome Using a Video-Based Automated Behavioral Research System. Int. J. Mol. Sci. 2024; 25(14):7949. **M21, IF 4,9**

2. Stojkovic M, Petrovic M, Capovilla M, Milojevic S, **Makevic V**, Budimirovic DB, Corscadden L, He S, Protic D. Using a Combination of Novel Research Tools to Understand Social Interaction in the *Drosophila melanogaster* Model for Fragile X Syndrome. *Biology*. 2024; 13(6):432. **M21, IF 3,6**

3. **Makević V\***, Milovanovich ID\*, Popovac N, Janković R, Trajković J, Vuković A, Milosević B, Jevtić J, de Luka SR, Ilić AŽ. Fractal Parameters as Independent Biomarkers in the Early Diagnosis of Pediatric Onset Inflammatory Bowel Disease. Fractal Fract. 2023; 7(8):619. **M21, IF 3,6** \*equal contribution

4. **Makevic V**, Milovanovich ID, Popovac N, Janković S, Janković V, Stefanović S, Bukumiric Z, de Luka SR. Oligoelements in serum and intestinal tissue of pediatric IBD patients. J Trace Elem Med Biol 2023;79:127239. **M22, IF 3,6**

5. Trajković J, **Makevic V**, Pesic M, Pavković-Lučić S, Milojevic S, Cvjetkovic S, Hagerman R, Budimirovic D, Protic D. Drosophila melanogaster as a Model to Study Fragile X-Associated Disorders. Genes 2022; 14(1):87. **M22, IF 3.5**

**Рад у часопису медицинска истраживања**

1. **Makević V**, Stojković M, Biorac M, Milojević S, Capovilla M, Protić D. Climbing as a measurement of locomotion ability in the drosophila model of fragile X syndrome. Medicinska istaživanja 2024; 57(3):27-33.

**Радови у часописима који нису индексирани у горе наведеним базама**

1. **Makević V**, de Luka SR, Ilić AŽ. Essential trace metals in health and disease. Medicinski podmladak 2023; 74(5):1-8.

2. Parlić М, Ilić А, Jakšić V, Parlić M, **Makević V**, Milanović S. The study of the age-related dynamics of the reaction time to visual stimuli in schoolchildren. Facta Universitatis Series Physical Education and Sport 2018; 16(2): 337-346.

**Извод у зборнику међународног скупа**

1. **Makevic V**, Stojkovic M, Pesic M, Milojevic S, Vrekic P, Budimirovic D, Protic D. Drosophila Melanogaster Model for the study of Fragile X Syndrome. 27th European Drosophila Research Conference, Lyon, France. Abstract book 2023 p116.

2. Stojkovic M, Petrovic M, Milojevic S, Vrekic P, **Makevic V**, Corscadden L, Capovilla M, Protic D. Using a combination of novel research tools to understand social interaction in fruit flies. 27th European Drosophila Research Conference, Lyon, France. Abstract book 2023 p95.

3. Milojevic S, Ghosh A, **Makevic V,** Vrekic P, Stojkovic M, Pesic M, Protic D. Probing the fragile X syndrome in Drosophila using a new platform for circadian rhythm and sleep research with videography. 27th European Drosophila Research Conference, Lyon, France. Abstract book 2023 p88.

**Изводи у зборнику националног скупа**

1**. Parlić V**. Koronarna bolest srca kao uzrok nejasnih prirodnih smrti u sudskomedicinskoj praksi. 54. Kongres studenata biomedicinskih nauka, Kopaonik, Srbija. Knjiga sažetaka 2013. godine. p.326.

2. **Parlić V**, Đurić B. Povezanost istovremene HCV infekcije sa mortalitetom pacijenata sa HIV infekcijom u Srbiji. 53. Kongres studenata biomedicinskih nauka, Kopaonik, Srbija. Knjiga sažetaka 2012. p.220.

3. Đurić B, **Parlić V**. Uticaj istovremene HCV infekcije na uspeh HAART kod pacijenata sa HIV infekcijom u Srbiji. 53. Kongres studenata biomedicinskih nauka, Kopaonik, Srbija. Knjiga sažetaka 2012. p.217.

**Пактикуми**

1. Radosavljević T, Marković Lj, Žunić S, Vučević D, De Luka S, Trbović A, Nešović Ostojić J, Lopičić S, Todorović J, Mladenović D, Stanojević M, Stanković-Stanojević M, Vesković M, Jorgačević B, Spasić S, **Makević V**, Jovanović M, Kovačević S, Paunović-Pantić J, Dinčić M. The pathophysiology workbook. 7 th ed. Vučević D, Pešić B, editors. Belgrade: Faculty of Medicine, University of Belgrade, CIBID; 2021. ISBN – 978-86-7117-643-9

2. Vesković M, Vučević D, Dinčić M, Žunić S, De Luka S, Đorđević D, Jovanović M, Jorgačević B, Kovačević S, Lopičić S, Marković Lj, Mladenović D, Nešović Ostojić J, **Parlić V**, Paunović Pantić J, Radosavljević T, Spasić S, Stanković Stanojević M, Stanojević M, Todorović J, Trbović A. Dopuna radne sveske. Radna sveska iz patološke fiziologije. Marković Lj, Žunić S, Radosavljević T, redaktori. Beograd: Medicinski fakultet, Univerzitet u Beogradu, CIBID; 2021. IBSN 978-86-7117-634-7

**Поглавља у практикумима**

1. Stanković Stanojević M, **Makević V**. Zapaljenje. U: Grupa autora sa katedre za patološku fiziologiju. Praktikum iz patološke fiziologije sa radnom sveskom. 1. izdanje. Beograd: Medicinski fakultet Univerziteta; 2023. str. 35-50. ISBN – 978-86-7117-716-0

2. Todorović J, **Makević V.** Reakcije preosetljivosti. U: Grupa autora sa katedre za patološku fiziologiju. Praktikum iz patološke fiziologije sa radnom sveskom. 1. izdanje. Beograd: Medicinski fakultet Univerziteta; 2023. str. 51-55. ISBN – 978-86-7117-716-0

**б) Руковођење или учеће у пројектима:**

* „Имуноморфолошка, молекуларно-биолошка и генетска испитивања малигних и немалигних болести бубрега” бр. 175059 од 2020-2023 године; на истом пројекту радила и као стипендиста Министарства просвете, науке и технолошког развоја, април 2014-септембар 2014 (од 2020. се прешло на институционално финансирање)
* „Испитивање полифенола у терапији фрагилног X синдрома на моделу Дрозофиле меланогастер“, POLYFRAX\_Drosophila, финансиран од стране Фонда за науку Републике Србије - Програм “ИДЕЈЕ“ грант број. 7673781 трајање пројекта 2021-2024 године
* „Испитивање синергистичког ефеката галне киселине и куркумина на социјалну интеракцију на Дрозофила меланогастер моделу фрагилног X синдрома“ пројекат финансиран од стране Министарства науке, технолошког развоја и иновација Републике Србије број 451-03-66/2024-03/200110 од 2024. године

**ц)** Цитираност

Цитираност радова др В. Макевић на дан 03. 04.2025. године је 10, број хетероцитата 7, „h“ index – 2 ( извор Scopus)

**Ђ. ОЦЕНА О РЕЗУЛТАТИМА НАУЧНОГ И ИСТРАЖИВАЧКОГ РАДА**

Асистент др Ведрана Макевић објавлила је укупно 18 публикација. Од тога је пет штампано у целини у часописима индексираним на JCR листи са кумулативним импакт фактором 19,2 од којих је у два први аутор, у једном други аутор и у два сарадник (два на којима је сарадник објављени су после последњег избора у звање асистента). Објавила је и два рада у целини у часописима који нису индексирани у JCR, SCIe и MEDLINE листама. У једном од ових радова је први аутор, а у другом сарадник (оба објављена пре последњег избора у звање асистента). Кандидаткиња је од последњег избора у звање асистента објавила рад у часопицу „Медицинска истраживања“, чији је први аутор. У облику извода у зборнику асист. др Ведрана Макевић има шест публикација (објављених пре последњег избора у звање асистента), три у зборнику међународног скупа и три у зборницима са нациoналног скупа. Кандидаткиња је коаутор Радне свеске из патолошке физиологије, радне свеске за наставу на енглеском језику - The pathophysiology workbook и два поглавља у Практикуму из патолошке физиологије са радном свеском.

Научноистраживачка активност др Макевић у Лабораторији за истраживања на моделу Дрозофиле Института за фармакологију и токсикологију, базирана је на испитивању различитих полифенолна у терапији фрагилног X синдрома на моделу Дрозофиле меланогастер. С друге стране, у свом докторату кандидаткиња се бавила истраживањем запаљенских болести црева код деце.

Приложени радови показују широко интересовање др Ведране Макевић за различите области медицине.

**Е. ОЦЕНА О АНГАЖОВАЊУ У РАЗВОЈУ НАСТАВЕ И ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Кандидаткиња савесно припрема и стручно и одговорно изводи практичну наставу. Континуирано се усавршава у свом делокругу рада, и кроз образовни процес упознаје студенте са најновијим научним достигнућима.

**ИЗБОРНИ УСЛОВИ ЗА ИЗБОР У ЗВАЊЕ ДОЦЕНТА**

ЗА ДОПРИНОС АКАДЕМСКОЈ И ШИРОЈ ЗАЈЕДНИЦИ:

2.6. *Руковођење или ангажовање у националним или међународним научним или стручним организацијама:*

Члан Српског Лекарског Друштва – Секција специјализаната, докторанада и младих лекара (др В. Макевић је у оквиру наведене Секције ангажована на планирању и организацији скупова)

ЗА САРАДЊУ СА ДРУГИМ ВИСОКОШКОЛСКИМ, НАУЧНО-ИСТРАЖИВАЧКИМ УСТАНОВАМА У ЗЕМЉИ И ИНОСТРАНСТВУ - МОБИЛНОСТ:

3.5.*Учешће у међународним пројектима****:***

Сарадник на пројекту под називом: „Development and implementation of metacognitive problem-based modules in blended learning courses in medical sciences,ProBLeMS“ број 101082790; ERASMUS+ пројекат; трајање пројекта 01.04. 2023.-31.03.2026. Руководилац за Србију проф. др Зоран Букумирић

**ЗАКЉУЧНО МИШЉЕЊЕ И ПРЕДЛОГ КОМИСИЈЕ**

На конкурс расписан у огласним новинама ''Послови'' Националне службе за запошљавање Републике Србије, објављеном 29.01.2025. године за избор једног наставника у звање доцента за ужу научну област ПАТОЛОШКА ФИЗИОЛОГИЈА на одређено време од пет година, пријавио се 1 кандидат, др Ведрана Макевић.

На основу детаљног увида, приложене документције и анализе целокупне педагошке, стручне и научне активности, као и на основу личног познавања кандидата, Комисија у саставу др Силвио де Лука, редовни професор Медицинског факултета у Београду, др Сањин Ковачевић, доцент Медицинског факултета у Београду, и др Маја Милетић, ванредни професор Стоматолошког факултета у Београду констатује да пријављени кандидат испуњава све услове за избор у звање доцента за ужу научну област за коју се бира, прописане Законом о високом образовању Републике Србије и Правилником о условима, начину и поступку стицања звања и заснивања радног односа наставника и сарадника Медицинског факултета Универзитета у Београду.

Имајући у виду претходно наведене чињенице, Комисија са задовољством једногласно предлаже Изборном већу Медицинског факултета у Београду да др Ведрану Макевић изабере у звање ДОЦЕНТА за ужу научну област ПАТОЛОШКА ФИЗИОЛОГИЈА на Медицинском факултету Универзитета у Београду.

У Београду, 08.04.2025. године Комисија у саставу:

Проф. др Силвио де Лукa, председавајући

--------------------------------------------------------

Доц. др Сањин Ковачевић

--------------------------------------------------------

Проф. др Маја Милетић

--------------------------------------------------------